Source: http://alkotmanybirosag.hu/tagok/dr-szivos-maria
Timestamp: 2017-04-26 19:36:35
Document Index: 31904294

Matched Legal Cases: ['bíróság ', 'BÍRÓSÁG ', 'bíróság ', 'bíróság ', 'Bíróság ', 'Bíróság ', 'Bíróság ']

Alkotmánybíróság - Dr. Szívós Mária
ALKOTMÁNYBÍRÓSÁG / Tagok / Dr. Szívós Mária Dr. Szívós MáriaAz Országgyűlés 2011 júniusában választotta az Alkotmánybíróság tagjává, 2011. szeptember 1-jei hatállyal.A Szegedi József Attila Tudományegyetem Állam-és Jogtudományi Karán szerzett jogi diplomát 1978-ban. 1984-ben szakvizsgázott.
1980-tól 1982-ig a Szegedi Járási Hivatal Igazgatási osztályán főelőadó.
1982-től 1984-ig a Csongrád Megyei Ügyvédi Kamara ügyvédjelöltje. 1984-től 1993-ig ügyvéd a Csongrád Megyei Ügyvédi Kamara tagjaként.
1993-tól 1994. február 28-ig a Budapesti II. és III. Kerületi Bíróságon titkár, majd 1993. március 1-től a Budapesti II. és III. Kerületi Bíróságon büntető ügyszakos bíró. A kerületi bíróság hatáskörébe tartozó valamennyi ügytípust tárgyalt.
2000. szeptember 15- től a Fővárosi Bíróság Büntető Kollégiumba (kirendeléssel) beosztott bíró, 2002. július 1-től a Fővárosi Bíróság Büntető Kollégiumának tagja, beosztott bíró.
2008. március 1-től a Fővárosi Bíróság Büntető Kollégiumának tagja, másodfokú tanács tanácselnöke.
1993-tól a Pázmány Péter Katolikus Egyetem Bölcsésztudományi Karának oktatója. 1995. évtől a Pázmány Péter Katolikus Egyetem Jog- és Államtudományi Kar Büntetőjogi Tanszékének oktatója, adjunktus, 2006-tól mestertanár, 2013-tól címzetes egyetemi tanár.